jkorsvik/nowiki_second_scrape_merged huggingface dataset:
Tambunan

Tambunan er et distrikt i Pedalman-divisjonen i den malaysiske delstaten Sabah. Distriktet ligger i det vestlige innlandet av Sabah, i dalområdet mellom de to fjellkjedene Crocker i nordvest og Trus Madi i sørøst. Tambunan-distriktet har et areal på 1 347 kvadratkilometer og et folketall på 35 667 (2010), hvorav over tretti tusen tilhører folkegruppen dusun. Administrasjonssenteret er landsbyen Tambunan.
Kommunikasjonsmessig knyttes distriktet sammen med en vei i nord/sørlig retning til Ranau og Tenom, og en vei i vestlig retning til Kota Kinabalu.
Tambunan-distriktet ble opprettet den 1. januar 1962.


== Byen ==
Byen Tambunan ligger i de sentrale delene av distriktet, og har 2 553 innbyggere.


== Referanser ==
Vingar skole

Vingar skole er en barneskole på Vingnes i Lillehammer. Skolens motto er "Aktiv, glad og klok"  og skolen har blant annet store uteareal som slalåmbakke, skiløyper og skøytebane på vinteren og store fotballbaner, lekeplasser og en gapahuk på den lille haugen som ligger ovenfor skolen. Tidligere hadde skolen svømmebasseng og da det ble bestemt at dette skulle legges ned var det store protester blant elevene som møtte opp på møtet med plakater, svømmeundervisningen ble deretter flyttet til Jorekstad fritidsbad på Jørstadmoen. 
Etter at Saksheim skole i Saksumdal ble nedlagt i 2016, blir elevene derfra sendt til Vingar skole.
Tidligere gikk elevene vanligvis videre på Hammartun skole etter å ha gått ut 7. klasse på Vingar. Nå, derimot, går elevene over til Åretta ungdomsskole.


== Eksterne lenker ==
(en) Vingar skole – kategori av bilder, video eller lyd på Commons
NM i ishockey 1939

NM i ishockey 1939 var den 5. i rekken og ble vunnet av Grane fra Sandvika. Som i 1937 da Grane sist vant, gikk de gjennom hele serien uten poengtap.


== Hovedserien ==


=== Finale ===


== Referanser ==
NM i ishockey 1946

NM i ishockey 1946 var den 7. i rekken og ble vunnet av Forward fra Oslo.Serien var delt i 4 avdelinger; én avdeling i Trondheim og tre i Osloområdet. Det ble spilt semifinaler og finale.


== Sluttspillet ==


=== Finale ===


== Referanser ==
Kelvin Yondan

Kelvin Yondan (født 9. oktober 1984 er en tanzaniansk fotballspiller. Yondan, som er forsvarsspiller, spiller for den tanzanianske klubben Young Africans, samt for Tanzanias herrelandslag.


== Referanser ==


== Eksterne lenker ==
(en) Kelvin Yondan – Transfermarkt 
(en) Kelvin Yondan – national-football-teams.com 
(en) Kelvin Yondan – Soccerway 
(en) Kelvin Yondan – FBref
Rashid Gumbo

Rashid Chidi Gumbo (født 14. oktober 1988 i Dar-es-Salaam er en tanzaniansk fotballspiller. Gumbo, som er midtbanespiller, spilte sist fotball for Young Africans SC, og står også notert med fem landskamper for Tanzanias herrelandslag.


== Referanser ==


== Eksterne lenker ==
(en) Rashid Chidi Gumbo – Transfermarkt 
(en) Rashid Chidi Gumbo – national-football-teams.com 
«Rashid Gumbo», profil på national-football-teams.com (en)
Selektivt oppkall

Selektivt oppkall brukes for å kalle opp enkeltradioer eller grupper, vanligvis i lukkede VHF-nett som politi- og helseradionett, maritim VHF og det ble brukt i det manuelle OLT-mobiltelefonnettet. Det tradisjonelle er 5-tone CCIR som sender fem toner etter hverandre. Dette gir mulighet for at radioen er stille til det kommer samtale til den aktuelle radioen. Slike femtonekoder er også brukt for å sende statusrapporter.

Tonevarigheten for 5-tone CCIR er 100 millisekunder (± 10 ms) og tonene sendes sekvensielt.


== Referanser ==
Simba SC

Simba Sports Club er en tanzaniansk fotballklubb fra Dar-es-Salaam. Simba SC spiller hjemmekampene på Benjamin Mkapa National Stadium, alternativt Uhuru Stadium. Simba SC regnes for å være en av de to største fotballagene i Tanzania, og er rivaliserende klubb til Young Africans. Klubben har hatt flere navn opp gjennom tidene. Da klubben ble stiftet i 1936, het den Queens, men har senere båret navnene Eagles og Dar Sunderland, før klubben i 1971 byttet til sitt nåværende navn. Simba er swahili for løve.


== Meritter ==
Simba SC har vunnet toppserien i Tanzania 18 ganger, hjemmeværende cup tre ganger, Kagame Interclub Cup (tidligere CECAFA Club Cup) seks ganger, og har som eneste lag i Tanzania spilt finale i CAF-cupen.

Ligi kuu Bara (tanzaniansk toppserie): 181965, 1966, 1972, 1973, 1976, 1977, 1978, 1979, 1980, 1993, 1994, 1995, 2001/02, 2002/03, 2004/05, 2007/08, 2009/10, 2011/12Nyerere Cup: 31984, 1995, 2000Tanzaniansk Tusker Cup: 52001, 2002, 2003, 2005, 2005 (i Kenya)CAF-cupen: 0Finalist i 1993Kagame Interclub Cup (tidligere CECAFA Club Cup): 61974, 1991, 1992, 1995, 1996, 2002


== Spillere ==


=== Nåværende tropp ===
Push-to-talk

Push-to-talk (PTT, også kalt nøklingsknapp eller sendeknapp) er en metode for å tillate samtaler over en kommunikasjonslinje med halv dupleks. Dette inkluderer toveis radio, hvor man holder inne en knapp for å sende, og slipper knappen for å motta. Det finnes også stemmestyrte brytere som automatisk aktiverer sending ved behov.
Conciergerie

Conciergerie er den nordre del av det gamle Palais de la Cité som ligger på Ile de la Cité i Paris i Frankrike. Palasset var residens for de franske konger fra 900-tallet til 1300-tallet. Bygningen ble statsfengsel i 1392 etter at det ble frigitt av Karl V av Frankrike. Det gamle palasset ble brannherjet i 1776 mellom Conciergeriet og Sainte-Chapelle, og mellom 1783 og 1786 ble Palais de Justice bygd der.
Fengselet har huset en rekke berømte fanger, som Marie Antoinette, Marie-Jeanne Dubarry, Marki de Sade, François Ravaillac, Georges Danton og Maximilien de Robespierre. Ikke minst under den franske revolusjon levde fengselet opp til sitt tilnavn «dødens venteværelse». 


== Eksterne lenker ==
(fr) Offisielt nettsted 
(en) Conciergerie – kategori av bilder, video eller lyd på Commons 
(en) Conciergerie – galleri av bilder, video eller lyd på Commons
Fabrice Gobert

Fabrice Gobert (født 1974) er en fransk forfatter og regissør. Gobert er blant annet kjent for å ha regissert den prisvinnende dramaserien Gjengangerne.


== Filmografi ==
2000 : Camille (Kortfilm)
2007 : C'est comme ça (tv-serie)
2010 : Simon Werner a disparu...
2012 : Les Revenants (norsk tittel: Gjengangere. TV-serie)


== Referanser ==


== Eksterne lenker ==
(en) Fabrice Gobert på Internet Movie Database 
(fr) Fabrice Gobert på Allociné 
(en) Fabrice Gobert på AllMovie 
(en) Fabrice Gobert hos The Movie Database
Maurice M. Milligan

Maurice Morton Milligan (født 23. november 1884 i Richmond i Missouri, død 19. juni 1959) var en amerikansk aktor.
Han hadde sin juridiske utdannelse fra University of Missouri. Milligan var offentlig anklager i Richmond og skifterettsdommer i Ray County før han satt som statsadvokat i Missouris vestre distrikt 1934–1945. Fra 1936 førte Milligan sine mest kjente rettssaker mot den politiske bossen Tom Pendergast og hans apparat i Kansas City, og fikk dømt 259 av 278 tiltalte. Pendergast selv ble i 1939 dømt for skatteunndragelse og forsikringssvindel. Milligan brukte Pendergast-saken som utgangspunkt for sitt kandidatur til Senatet fra Missouri i 1940, men tapte mot sittende senator Harry S. Truman og guvernør Lloyd C. Stark i primærvalget i Det demokratiske parti.Maurice M. Milligan var bror av kongressmann Jacob Milligan.


== Referanser ==
Nadir Haroub

Nadir Haroub Ali (født 10. februar 1982 i Michenzani) er en tanzaniansk fotballspiller. Haroub, som er høyreback, spiller for den tanzanianske fotballklubben Young Africans SC.


== Landslagskarriere ==
Haroub har spilt landslagskamper både for Tanzania og Zanzibar.


== Referanser ==


== Eksterne lenker ==
(en) Nadir Haroub – FIFA 
(en) Nadir Haroub – national-football-teams.com 
(en) Nadir Haroub – FBref 
«Nadir Haroub», profil på national-football-teams.com (en)
Boomravinen

Boomravinen (kirgisisk Боом капчыгайы; russisk Боомское ущелье) er et stort juv i Kirgisistan. Elva Tsju renner i nordlig retning og skjærer igjennom en av fjellrekkene i Tian Shan. Øst for ravinen heter fjellene Kungei-Alatau og på vestsiden De kirgisiske fjell. Gjennom ravinen går en vei og jernbanen fra Bisjkek til Balyktsjy.


== Eksterne lenker ==
(en) Boom Gorge – kategori av bilder, video eller lyd på Commons
Innstilling

Eksamen med innstilling, laudabilis med innstilling. Fra latin laudabilis cum litteris commendatitiis. Tidligere brukt som ekstra heder til kandidater med  beste hovedkarakter ved universitetseksamen av høyere grad. Det ble gjort innberetning til Kongen når en kandidat hadde avlagt eksamen med et slikt resultat, derav «med innstilling» i navnet.Ved NTH ble kandidaten tildelt innstilling ved en snittkarakter på 1,5 og 1,0 på Det store eksamensarbeidet, vanligvis omtalt som «diplomen».


== Referanser ==


== Se også ==
Preseterist
Gusuku

Gusuku (japansk: 御城; okinawisk: gusiku) er en type slott eller borger på Ryukyuøyene i Okinawa prefektur i Japan. Mange gusuku og de til dem relaterte kulturelle levninger er blitt listeført som verdensarv av Unesco, under navnet Gusuku-steder i kongedømmet Ryukyu.


== Eksterne lenker ==
UNESCO World Heritage Centre - Gusuku Sites and Related Properties of the Kingdom of Ryukyu
Siri Gedde-Dahl

Siri Gedde-Dahl (født 1960) er en norsk journalist. 
Hun vant i 2005 SKUP-prisen sammen med kollegaene Anne Hafstad og Alf Endre Magnussen for avsløringene rundt Vannverkssaken. I 2010 ble dette kåret til "tidenes SKUP" gjennom den 20 år lange historien til Stiftelsen for en Kritisk og Undersøkende Presse. Gedde-Dahl har jobbet i Aftenposten fra år 2000 til 2015, da hun begynte i Kapital (tidsskrift).På bakgrunn av sitt arbeid med korrupsjon og økonomisk kriminalitet ga Gedde-Dahl, Hafstad og Magnussen ut boken «Korrupsjon i Norge» i 2008.Gedde-Dahl og kolleger i Aftenposten vant også SKUP-diplom i 2014 for serien «Forsvarskuppene».Gedde-Dahl er cand.mag. med fagene sosiologi, statsvitenskap og journalistikk, og har gått på Journalisthøgskolen fra 1983 til 1985. Hun har tidligere jobbet i NTB, Næringslivets Ukeavis, Bondebladet og Gudbrandsdalen Lillehammer Tilskuer.Hun var leder i Offentlighetsutvalget fra 2012 til 2014.


== Bibliografi ==
Siri Gedde-Dahl, Anne Hafstad, Alf Endre Magnussen Korrupsjon i Norge,  Kagge Forlag 2008 ISBN 9788248908173


== Referanser ==
Cerro de la Muerte

Cerro de la Muerte er et fjell i Cordillera de Talamanca i Costa Rica. Det har en høyde på 3 451 meter over havet. Fjellet kjennetegnes av et kaldt klima, med temperaturer som kan komme ned mot 0 °C.
Fjellet utgjør det høyeste punktet langs Den interamerikanske motorveien, på 3 345 meter over havet.
Navnet Cerro de la Muerte betyr «dødens ås» på spansk, og kommer av legender om at mange bønder som kryssa fjellet døde av kulde.


== Eksterne lenker ==
Cerro de la Muerte biologiske stasjon
Cerro Ventisqueros

Cerro Ventisqueros er med sine 3 760 meter over havet det fjerde høyeste fjellet i Costa Rica. Fjellet befinner seg i kantonen Pérez Zeledón sør i landet, i fjellkjeden Cordillera de Talamanca, og er en del av Chirripó nasjonalpark.


== Referanser ==
Merete Heggelund

Merete Heggelund (født 21. oktober 1960) er rådmann i byen Medicine Hat i Canada. 


== Utdannelse ==
Hun er exam. oecon. Universitetet i Oslo fra årene 1979 til 1982 og MA fra University of Calgary fra årene 1982 til 1985. 


== Arbeid ==
Heggelund har arbeidet for blant annet Canadian Energy Research Institute og TransAlta Utilities Corporation, men har i brorparten av sin karriere innehatt diverse lederstillinger i Norsk Hydro og Statoil. 


== Personlig ==
Heggelund er gift, og har tre barn. Hun er datter av Bjørn Heggelund.


== Kilder ==
Presentasjon på Medicine Hats nettsider
Presentasjon Yatedo
Mikael Hoel

Mikael Hoel (født 4. juni 1894 i Oppdal, død 4. februar 1984) var en norsk maler, særlig kjent for sine landskapsmalerier og kirkedekorasjoner, men også for sine mange portretter, blant annet av hans gode venn, den svenske lyrikeren Dan Andersson. 


== Biografi ==


=== Bakgrunn ===
Mikael Hoel var født på Oppistu Hoel i Oppdal. Han var den første fra Oppdal som utdannet til maler og tegner og skapte seg en karriere i dette yrket. Fra 1911 fikk han undervisning hos professor Harald Krohg Stabell ved Norges tekniske høgskole (NTH) i Trondheim, som var i startfasen. I to år, fra 1913 studerte han ved Statens kunstakademi i Kristiania med Christian Krohg og Halvdan Strøm. Ved siden av studiene tok han undervisning i tegning og radering hos Johan Nordhagen ved Kunst- og Håndverkskolen. Etter å ha fullført studiet ved Kunstakademiet var han en tid elev hos Henrik Sørensen (1918).


=== Stil ===
De nye retningene som gjorde sitt inntog i mellomkrigstiden var ikke forenlige med Mikael Hoels kunstsyn og idealer. Det stred mot naturfølelsen hans, og stilte etter hans syn for små krav til kunstneriske ferdigheter. Han ønsket å skildre det som var vakkert. En kan likevel skimte impresjonistiske trekk i noen av hans bilder. Det var ikke nødvendig at alt var så realistisk. Blant hans store idealer var Christian Krohg og Henrik Sørensen. Han fulgte interessert med i det som skjedde innen malekunsten, og dro til Oslo for å besøke Høstutstillingen og andre utstillinger. Abstrakt kunst passet ham ikke, og surrealismen syntes han lite om. Likevel understreket han at det må oppdragelse til for å forstå moderne kunst.


=== Arbeider ===
Hans kunstverk var etterspurt uansett om det var tale om landskapsmotiver, portretter eller dekorering av kirker. I hans ungdom var motivene særlig hentet fra oppdalsnaturen og arbeidslivet på gården. Fra 1920-åra spesialiserte han seg på portretter, men fortsatte også å skildre naturen. Senere brukte han mange religiøse og bibelske motiver. Han malte altertavler i flere kirker og dekorerte skoler og menighetshus 
. 


== Verker (utvalg) ==


=== Offentlige bygninger (utsmykning) ===
Portretter ved Skjetlein Jordbruksskole
Kirkene i Rennebu, Berkåk, Nerskogen, Lønset  og Oppdal
Trøndelag Kunstgalleri
Det Kongelige Norske Videnskabers Selskab, Trondheim
Kristiania Kunstforening(utlodning 1915)
Namsos Kunstforening


== Utstillinger ==
1914 – 1917 og 1919: Høstutstillingen i Kristiania
1915, 1916: Vårutstillingen, Kristiania Kunstforening
1917, 1919:  Trondhjems Kunstforening
1918: Bergens Kunstforening
1919: Kunstnerforbundet, De unges utstilling
1930: Kunstnernes Hus, Trønder- og vestlandsmalere,
1945: Kunst i Trøndelag, Trondhjems Kunstforening


== Referanser ==
Tindesølje

Tindesølje eller taggesølje er en rund sølje med utstående tinder eller tagger. Den er støpt i sølv eller i kobberlegeringer. Tindesøljer i sølv er ofte forgylt. Formen kan variere fra en enkel ring besatt med tinder og til større gjennombrutte plater som minner om slangesøljer.
Tindesøljer og bolesøljer er de søljetypene som er oftest nevnt i skifter i Telemark fra slutten av 1600-årene,, og Rikard Berge mener at noe jordfunn av tindesøljer i Seljord kan peke tilbake på senmiddelalderen. Tindesøljer har vært mye brukt i Telemark, Setesdal og Ryfylke, og de var vanlige i Hardanger og Nord-Hordaland.


== Litteratur ==
Berge, Rikard. (1925): Norskt bondesylv. Risør. Opptrykk utgitt av Noregs Boklag 1975. ISBN 82 522 0102 4
Fossberg, Jorunn, (1991): Draktsølv. Universitetsforlaget.  ISBN 82-00-07340-8


== Referanser ==


== Eksterne lenker ==
Se tindesøljer eller taggesøljer i DigitaltMuseum
Tanzanias marine

Tanzanias marine (swahili: Kamandi ya Jeshi la Majini, engelsk: Tanzania Naval Command) er den maritime forsvarsgrenen i Tanzanias forsvar. Den ble opprettet i 1971 med støtte fra Folkerepublikken Kina.


== Eksterne lenker ==
Offisielt nettsted
Compsocerini

Compsocerini er en gruppe av biller som tilhører den artsrike underfamilien Cerambycinae i familien trebukker (Cerambycidae).


== Utseende ==
Middelsstore til nokså store, slanke trebukker. Kroppsformen er parallellsidig og litt flat. Disse artene er gjerne ganske fargerike, dekkvingene har gjerne markerte bånd. Antennene er vanligvis tydelig lengre enn kroppen, ofte med påfallende hårdusker på ett eller flere ledd. Beina, spesielt bakbeina, er lange og slanke.


== Levevis ==
Larvene lever i død ved, mest av løvtrær.


== Utbredelse ==
Gruppen er vidt utbredt over det meste av Asia, sør- og Mellom-Europa, Øst-Afrika og Sør- og Mellom-Amerika. De mangler i Australia, mye av Afrika og Nord-Amerika.


== Systematisk inndeling ==

Ordenen biller, Coleoptera Linnaeus, 1758
Underordenen Polyphaga Emery, 1886
Gruppen (infraorden) Cucujiformia Lameere, 1938
Overfamilien Chrysomeloidea Latreille, 1802 (=Phytophaga)
Familien trebukker, Cerambycidae Latreille, 1802
Underfamilien tømmerbukker, Cerambycinae Latreille, 1802
Stammen Compsocerini J. Thomson, 1864
Slekten Acabyara Napp & Martins, 2006
Slekten Achenoderus Napp, 1979
Slekten Acoremia Kolbe, 1893
Slekten Acrocyrtidus Jordan, 1894
Slekten Aglaoschema Napp, 1994
Slekten Allopeba Napp & Reynaud, 1999
Slekten Callichromopsis Chevrolat, 1863
Slekten Caperonotus Napp, 1993
Slekten Chaetosopus Napp & Martins, 1988
Slekten Chariergus White, 1855
Slekten Chenoderus Fairmaire & Germain, 1859
Slekten Chlorethe Bates, 1867
Slekten Compsoceridius Bruch, 1908
Slekten Compsocerus Lepeletier & Audinet-Serville, 1830
Slekten Compsopyris Dalens, Tourolt & Tavakilian, 2010
Slekten Cosmisomopsis Zajciw, 1960
Slekten Cosmoplatidius Gounelle, 1911
Slekten Dilocerus Napp, 1980
Slekten Ecoporanga Napp & Martins, 2006
Slekten Eduardiella Holzschuh, 1993
Slekten Ethemon J. Thomson, 1864
Slekten Eurybatus J. Thomson, 1860 - oftest regnet som en underslekt av Rosalia
Slekten Evgenius  Fåhraeus, 1872
Slekten Goatacara Napp & Martins, 2006
Slekten Holosphaga Aurivillius, 1916
Slekten Hylorus J. Thomson, 1864
Slekten Luteicenus Pic, 1922
Slekten Maripanus Germain, 1898
Slekten Mimochariergus Zajciw, 1960
Slekten Mombasius Bates, 1879
Slekten Orthostoma Lepeletier & Audinet-Serville, 1830
Slekten Paromoeocerus Gounelle, 1910
Slekten Parunxia Napp, 1977
Slekten Platycyrtidus Vives & Niisato, 2011
Slekten Protuberonotum Barriga & Cepeda, 2004
Slekten Rierguscha Viana, 1970
Slekten Rosalia Audinet-Serville, 1833
alpebukk, Rosalia alpina (Linnaeus, 1758)
Slekten Unxia J. Thomson, 1860
Slekten Upindauara Napp & Martins, 2006
Slekten Villiersocerus Lepesme, 1950


== Kilder ==
Liste over slektene
Katalog med utbredelsesdata, europeiske, afrikanske og asiatiske arter Arkivert 12. september 2018 hos Wayback Machine.
Katalog med utbredelsesdata, amerikanske arter Arkivert 12. september 2018 hos Wayback Machine.


== Eksterne lenker ==
(no) Compsocerini hos Artsdatabanken 
(en) Compsocerini hos NCBI 
(en) Kategori:Compsocerini – bilder, video eller lyd på Wikimedia Commons 
Compsocerini – detaljert informasjon på Wikispecies
Norway Chess 2013


== Eksterne lenker ==
Offisiell hjemmeside
Engelsk side med resultater
Bjørn Killingmo

Bjørn Killingmo (født 8. januar 1927, død 17. november 2019) var en norsk psykolog og psykoanalytiker. Han var professor i klinisk psykologi ved Universitetet i Oslo (UiO) fra 1985, prof. emeritus fra 1997. 
Killingmo tilhørte første generasjon av kliniske psykologer i Norge, etter 2. verdenskrig. Han var i sin tid ledende i arbeidet for etablering av internklinikker ved Psykologisk Institutt og ledet gjennom en årerekke Klinikk for dynamisk psykoterapi ved Universitetet i Oslo.Blant hans mest sentrale arbeider er Den psykoanalytiske behandlingsmetode. Prinsipper og begreper (1971/1994) og Rorschachmetode og psykoterapi. En egopsykologisk studie (1980).


== Referanser ==
Jakob Orlov

Jakob Orlov (født 15. mars 1986 i Skövde) er en svensk fotballspiller som for tiden er klubbløs.
Han spilte som spiss i SK Brann og kom fra Gefle IF i januar 2014.


== Referanser ==


== Eksterne lenker ==
(en) Jakob Orlov – Transfermarkt 
(en) Jakob Orlov – FootballDatabase.eu 
(en) Jakob Orlov – Soccerway 
(en) Jakob Orlov – FBref 
Jakob Orlov i Branns spillerdatabase
One in a Million

One in a Million henviser blant annet til:

Engelsk tittel på filmen Isens dronning, 1936One in a Million (Aaliyah-album, samt tittellåt), 1996
One in a Million (Drunk-EP, samt tittellåt), 1997
One in a Million (Big Country-album, samt tittellåt), 2001
One in a Million (Bosson-album, samt tittellåt), 2002
One in a Million (Matoma-album, samt tittellåt), 2018
Roman Petusjkov

Roman Aleksandrovitsj Petusjkov (russisk: Роман Александрович Петушков; født 18. februar 1978) er en russisk funksjonshemmet skiskyter og langrennsløper. Han har vunnet mange VM-gull i langrenn og skiskyting, og vant seks gullmedaljer ved Paralympiske vinterleker 2014 i Sotsji. 
Han begynte med langrenn i 2006, og debuterte internasjonalt ved verdenscupen i 2007. Han konkurrerer i klassen LW12 for sittende utøvere. 


== Karriere ==
Petusjkov deltok ved VM i skiskyting og langrenn for funksjonshemmede 2009, der han fikk han gull på både 10 og 15 km langrenn (LW10-12), mens på langrennsspringen kom han på 2.-plass. I skiskyting kom han på 2.-plass på 3 km jaktstart, og 3.-plass på 12,5 km. 
Han representerte Russland ved de paralympiske vinterlekene 2010 i Vancouver, der han også deltok i både langrenn og skiskyting. På 15 km kom han på 2.-plass, bak Irek Zaripov, og han kom på 5.-plass på både 10 km og langrennssprinten. I skiskyting fikk han bronse på 12,5 km, og endte på 20.-plass på 2,4 km jaktstart. 
Ved Para-VM 2011 fikk han ingen medaljer i langrenn, men kom på 4.-plass på sprinten, 8.-plass på 15 km og 12.-plass på 10 km. I skiskyting fikk han gull på 2,4 km jaktstart og bronse på 7,5 km, mens han stilte ikke til start på 12,5 km. I 2013 deltok han igjen ved VM for funksjonshemmede, der han vant både 10 km og 15 km langrenn, samt langrennssprinten. Han deltok også på stafettlaget som vant 4 x 2,5 km stafett. I skiskyting vant han 12,5 km, og kom på 2.-plass på 7,5 km. På 7,5 km fikk han bronse.  
Ved Paralympiske vinterleker 2014 i Sotsji vant seks av de syv øvelsene han stilte til start i. Han vant langrennssprinten og 15 km langrenn, samt at Russland vant 4 x 2,5 km stafett. På 10 km kom han på 4.-plass. I skiskyting vant både 7,5 km, 12,5 km og 15 km. 


== Eksterne lenker ==
Profil hos Paralympics 2014 Arkivert 20. mars 2014 hos Wayback Machine.
Profil hos IPC (biografi og resultater)
Georges Couthon

Georges Auguste Couthon (født 22. desember 1755 i Orcet i Puy-de-Dôme i Frankrike, død 28. juli 1794 i Paris) var en fransk revolusjonspolitiker.
Couthon var opprinnelig embetsmann i Clermont, ble i 1791 valgt til den lovgivende forsamling, og i 1792 til nasjonalkonventet. Han vakte i førstnevnte forsamling oppmerksomhet ved avanserte tenkemåter og forslag, og deltok i det sistnevnte i utarbeidelsen av forfatningen av 1793. I årene 1793-1794 var han medlem av Velferdskomiteen, og stod lojalt ved Robespierres side. Sammen med ham kjempet han ivrig for innføringen av en dyrkelse av «fornuften» som et høyeste vesen.Han delte Robespierres og Saint-Justs skjebne ved statskuppet 9. thermidor 1794, og ble henrettet.


== Referanser ==


== Eksterne lenker ==
(en) Georges Couthon – kategori av bilder, video eller lyd på Commons
Shanghai II-klassen

Shanghai II-klassen (Type 062) er en kinesisk kanonbåt som er i bruk hos mange mariner i verden. 


== Brukere ==
Folkets frigjøringshærs marine
Albanias marine
Bangladeshs marine
Den demokratiske republikken Kongos marine
Egypts marine
Nord-Koreas marine
Pakistans marine
Sierra Leones marine
Sri Lankas marine
Tanzanias marine
Øst-Timors marine


== Referanser ==


== Litteratur ==
Stephen Saunders RN, red. (2007). Jane's Fighting Ships (110 utg.). Jane’s Information Group Limited. s. 137. ISBN 978-0-7106-2799-5.